Vasilis Stusas

Vasilis Stusas (, 1938 m. sausio 6 d. Rachnovkoje, Vinycios sritis, Ukrainos TSR, TSRS – 1985 m. rugsėjo 4 d. Permės sritis, Rusijos TFSR, TSRS) – ukrainiečių poetas, vertėjas, žmogaus teisių gynėjas, sovietų disidentas, politinis kalinys. Ukrainos didvyris (2005). Nuo 1978 m. – Tarptautinio PEN klubo narys.

 Biografija 
V. Stusas gimė 1938 m. sausio 6 d. Rachnovkos kaime gausioje, dėl kolektyvizacijos nuskurdusioje valstiečių šeimoje, kuri persikėlė į Donecko sritį.

Mokydamasis vidurinėje mokykloje dirbo geležinkelyje, tuo pat metu susipažino su TSRS uždrausta literatūra. 1954 m. baigęs mokyklą, įstojo į Donecko nacionalinį universitetą (vėliau universitetas buvo pavadintas jo vardu), kur studijavo literatūrą. Vėliau dirbo literatūros mokytoju.

Po metų jis buvo pašauktas į kariuomenę ir tarnavo Pietų Urale, kur neteko pirštakaulio.

1965 m. gruodį susituokė su Valentina Pepeliuch (1938–2022), 1966 m. jiems gimė sūnus Dimitrijus Stusas.

Stusas aktyviai protestavo prieš sovietų valdžią, ukrainietiškos inteligentijos areštus bei asmenybės kultą. 1972 m. sausio 12 d. V. Stusas buvo suimtas kartu su kitais ukrainiečių disidentais. 1974 m. rugsėjo mėn. įvyko teismo procesas, kuriame jis buvo kaltinamas Ukrainos TSR baudžiamojo kodekso 62 straipsnio „Antisovietinė agitacija ir propaganda“ pažeidimu. Penkerius metus kalėjęs Mordovijoje ir dvejus metus praleidęs tremtyje Magadano srityje, 1979 m. rugsėjį poetas grįžo į Kijevą, kur ir toliau rengė protestus.

1980 m. pradžioje Stusas sulaikytas antrą kartą ir nuteistas 10 metų priverstinių darbų bei 5 metams tremties. Mirė 1985 m. rugsėjo 4 d. po bado streiko karceryje rugpjūčio 27 d. 1990 m. buvo reabilituotas.

 Apdovanojimai 

 Antonovičių fondo premija (1982)
 Ševčenkos premija (1991)
 Jaroslavo Išmintingojo ordinas (1997)
 Ukrainos didvyris (2005)

 Bibliografija 

 1965 – Круговерть
 1970 – Зимние деревья
 1971 – Веселое кладбище
 1972 – Время творчества / Dichtenszeit
 1971–1977, išleista 1986 m. – Палимпсесты

 Šaltiniai 

Kategorija:Ukrainos poetai
Kategorija:Disidentai